Den pensionerede speedwaykører Hans Nielsen er en meget habil golfspiller, og fredag lavede han for tredje gang i golfkarrieren hole-in-one, da han på hul 13 på banen i Frederikshavn sendte golfbolden i hul på bare et enkelt slag. Karrierens første hole-in-one scorede Hans Nielsen tilbage i 1980'erne , mens han kørte professionelt i England, og ved den lejlighed blev han belønnet med en Rolls Royce for bedriften. Golfevnerne har den tidligere speedwaykongen i øvrigt givet videre til sine to børn Daniel og Daisy Nielsen, og Daisy Nielsen rangerer blandt de bedste kvindelige spillere i Danmark.
Den 22-dobbelte tidligere speedwayverdensmester Hans Nielsen kan ikke kun give den gas. Han kan også svinge golfkøllen.